মুজিব ভাই
মুজিব ভাই বাংলাদেশের জাতির জনক শেখ মুজিবুর রহমানের সাথে সম্পর্ক ও যোগাযোগের উপর এ বি এম মূসা রচিত জীবনীগ্রন্থ। সাংবাদিক, কলাম লেখক, রাজনীতিবিদ, কূটনীতিক মূসা শেখ মুজিবুর রহমানকে "ভাই" বলে সম্বোধন করতেন। বইটি ২০১২ সালে প্রকাশিত হয়; প্রকাশ করে প্রথমা প্রকাশন। বইটির ভূমিকা লিখেছেন আবদুল গাফফার চৌধুরী।
শেখ মুজিবুর রহমান
১৯৭১ সালে ১৭ এপ্রিল মুজিবনগরে প্রতিষ্ঠিত বাংলাদেশ সরকারের রাষ্ট্রপ্রধান (President) ও সশস্ত্র বাহিনীসমূহের সর্বাধিনায়ক (Supreme Commander Of All The Armed Forces) ছিলেন শেখ মুজিবুর রহমান। তাঁর অনুপস্থিতিতে উপরাষ্ট্রপ্রধান (Vice President) সৈয়দ নজরুল ইসলাম অস্থায়ী রাষ্ট্রপ্রধান (Acting President) ও অস্থায়ী সশস্ত্র বাহিনীসমূহের সর্বাধিনায়ক (Acting Supreme Commander Of All The Armed Forces) হিসেবে দায়িত্ব পালন করেন।